Diari Oficial de la Generalitat Valenciana


Sumari del DOGV 8361, del 14-08-2018 (2018/7685)

ORDRE 10/2018, de 27 de juliol, de la Conselleria d'Habitatge, Obres Públiques i Vertebració del Territori, per la qual es regulen les tarifes dels serveis de transport públic de persones en vehicles automòbils de menys de nou places, de l'àrea de prestació conjunta de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8361

Data del DOGV
:   14-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7685


Data del document
:   27-07-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * legislació

ORDRE 10/2018, de 27 de juliol, de la Conselleria d'Habitatge, Obres Públiques i Vertebració del Territori, per la qual es regulen les tarifes dels serveis de transport públic de persones en vehicles automòbils de menys de nou places, de l'àrea de prestació conjunta de València. [2018/7685]  
PREÀMBUL  
  
L'article 49.1.15 de l'Estatut d'Autonomia atribueix a la Generalitat la competència exclusiva en matèria de transport terrestre l'itinerari del qual discórrega íntegrament en el seu territori.  
La Llei 13/2017, de 8 de novembre, de la Generalitat, del taxi de la Comunitat Valenciana, estableix en l'article 18 que el servei del taxi es prestarà, «dins de l'àmbit municipal o de l'àrea de prestació conjunta, amb subjecció a tarifes urbanes obligatòries aprovades per l'ajuntament o la conselleria competent en matèria de transports amb l'informe previ, en cas de règim de preus autoritzats, de l'òrgan autonòmic competent en matèria de preus.» Així mateix aquesta llei permet la regulació dels mitjans de pagament i l'obligatorietat del canvi de moneda.  
  
L'àrea de prestació conjunta de València va ser creada mitjançant l'Ordre de 29 de gener de 1986 (DOGV 347; 28.02.1986), i l'última modificació del seu règim tarifari es va realitzar mitjançant l'Ordre 23/2013, de 20 de desembre (DOGV 7182; 30.12.2013), modificada al seu torn mitjançant l'Ordre 3/2016, d'1 de març (DOGV 7734/04.03.2016).  
La regulació vigent de les tarifes es troba dispersa en diferents normes, la qual cosa dificulta la seua comprensió, tant per a les persones destinatàries d'aquestes com per a aquelles que han d'aplicar-les, per la qual cosa, és objectiu fonamental d'aquesta ordre, refondre en un únic text les tarifes de l'àrea de prestació conjunta de València, simplificant la seua comprensió, amb això es reduirà la incertesa en la seua aplicació, garantint, per tant, una major transparència, eficiència i seguretat jurídica.  
Així mateix, amb aquesta ordre es compleixen els principis de bona regulació a què es refereix l'article 129 de la Llei 39/2015, d'1 d'octubre, del procediment administratiu comú de les administracions públiques. Així, la norma és respectuosa amb els principis de necessitat, eficàcia i proporcionalitat en tant que amb aquesta s'aconsegueix el fi perseguit, l'aprovació de les tarifes de l'àrea de prestació de València, i no es tracta d'una norma restrictiva de drets o que impose obligacions als interessats.  
Per tot això, en virtut del que es disposa en els articles 28.e i 43 de la Llei 5/1983, de 30 de desembre, del Consell, de la Llei 13/2017, de 8 de novembre, de la Generalitat, del taxi de la Comunitat Valenciana, de l'article 4 del Decret 159/2015, de 18 de setembre, pel qual s'aprova el Reglament orgànic i funcional, amb audiència prèvia de les associacions professionals del sector i de consumidors i usuaris, amb l'informe previ del Consell de Consumidors i Usuaris de la Comunitat Valenciana, complits els tràmits procedimentals previstos en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i conforme el Consell Jurídic Consultiu,  
  
  
ORDENE  
  
Article 1. Objecte  
És objecte d'aquest ordre regular les tarifes urbanes del taxi en l'àrea de prestació conjunta de València.  
  
Article 2. Definició de les tarifes  
Els taxis de l'àrea de prestació conjunta de València només podran aplicar les tarifes següents:  
Tarifa 1. Tarifa urbana, aplicable en dies laborables i horari diürn.  
Tarifa 2. Tarifa urbana, aplicable en horari nocturn de dies laborables, i en dissabtes i festius tant en horari diürn com nocturn.  
Tarifa 3. Tarifa interurbana ordinària, aplicable segons el que s'estableix en l'article 2, apartat 1-A) de l'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels serveis interurbans de transport públic discrecional de persones en automòbils de turisme en la Comunitat Valenciana (d'ara endavant, ordre d'interurbanes) o conforme a l'articulat de la norma que la substituïsca.  
Tarifa 4. Tarifa interurbana especial, aplicable segons el que s'estableix en l'article 2, apartat 1-B) de l'ordre d'interurbanes.  
Tarifa 5. Tarifa urbana amb origen en l'aeroport (inclòs suplement d'aeroport), en horari diürn en dies laborables.  
Tarifa 6. Tarifa urbana amb origen en l'aeroport (inclòs suplement d'aeroport), en horari nocturn, dissabtes i festius.  
Tarifa 7. Tarifa interurbana ordinària, amb origen en l'aeroport (inclòs suplement d'aeroport), en horari diürn en dies laborables inclosos els dissabtes.  
Tarifa 8. Tarifa interurbana especial, amb origen en l'aeroport (inclòs suplement d'aeroport), en horari nocturn o en dies festius.  
  
Tarifa 0. Tarifa zero, que s'aplicarà quan es produïsquen incidències no imputables a les persones usuàries o quan el vehicle romanga parat en un servei urbà, per raons extraordinàries. En tot cas es donarà opció a la persona usuària perquè decidisca acabar el servei abonant la carrera fins al moment o continuar amb el servei en tarifa 0. Igualment s'aplicarà quan se sobrepasse la quantia màxima permesa per als serveis recaptats telefònicament o telemàticament a què es refereix l'article 9.  
  
Tarifa R. S'aplicarà en el supòsit previst en l'article 2.1 de l'ordre d'interurbanes, en relació amb els retorns al punt de partida.  
  
Article 3. Definició dels horaris i els festius  
1. Es considerarà horari diürn el comprés entre les 07.00 hores i les 21.00 hores del mateix dia.  
2. Es considerarà horari nocturn el comprés entre les 21.00 hores i les 07.00 hores de l'endemà.  
3. A l'efecte d'aplicació de la tarifa 2, es consideraran festius els que hagen sigut declarats com a tals a la ciutat de València per l'administració competent. En tot cas, s'assimilen a festius els dies següents: 15, 16, 17, 18 i 19 de març; el 24 i 31 de desembre.  
  
Article 4. Quanties a percebre en les tarifes urbanes  
Tarifa 1  
Baixada de bandera: 1,45 -  
Preu per km recorregut: 1,08 -  
Preu per hora d'espera: 19,15 -  
  
Tarifa 2  
Baixada de bandera: 2,00 -  
Preu per km recorregut: 1,18 -  
Preu per hora d'espera: 22,45 -  
  
Tarifa 5  
S'aplicarà la Tarifa 1, més un suplement per origen en aeroport de Manises de 5,40 - i un mínim de percepció especial de 12,00 - (que inclou el suplement). El mòdul lluminós i el taxímetre hauran de reflectir en tot moment, des del començament del servei fins a la seua finalització, que s'està aplicant la tarifa 5.  
  
Tarifa 6  
S'aplicarà la Tarifa 2, més un suplement per origen en aeroport de Manises de 5,40 - i un mínim de percepció especial de 12,00 - (que inclou el suplement). El mòdul lluminós i el taxímetre hauran de reflectir en tot moment, des del començament del servei fins a la seua finalització, que s'està aplicant la tarifa 6.  
  
Tarifa 0  
Preu per km recorregut: 0,00 -  
Preu per hora d'espera: 0,00 -  
S'aplicarà quan es produïsquen incidències no imputables a les persones usuàries o quan el vehicle romanga parat en un servei urbà, per raons extraordinàries. Igualment s'aplicarà perquè no se sobrepasse la quantia màxima permesa per als serveis recaptats telefònicament o telemàticament a què es refereix l'article 9. Serà compatible amb la percepció de la tarifa que corresponga quan acabe la incidència.  
  
Article 5. Suplements  
1. Únicament podrà percebre's un únic suplement per trajecte, que s'introduirà en el taxímetre a l'inici del servei, en els supòsits de l'apartat 2 i abans de posar el vehicle en moviment.  
2. Quantia dels suplements:  
Per servei amb origen en l'aeroport de Manises: 5,40 -  
Per servei amb origen en la parada de taxi de Transmediterránea, molls de creuers o Fira de Mostres: 2,95 -  
  
Article 6. Mínims de percepció  
1. Els mínims de percepció es cobraran únicament quan la suma de la tarifa i, si escau, el suplement, siguen inferiors a les quanties que s'especifiquen en l'apartat 3 d'aquest article. Si és aplicable el mínim de percepció, no es percebrà cap import per cap altre concepte.  
  
2. El mínim de percepció, quan siga procedent, es mostrarà en el taxímetre una vegada finalitzat el servei.  
3. Quantia dels mínims de percepció:  
Pels serveis prestats amb origen en l'aeroport de Manises: 12,00 ?.  
  
Per servei prestat en horari diürn: 4,00 -  
Per servei prestat en horari nocturn: 6,00 -  
  
Article 7. Obligatorietat del canvi i mitjans de pagament  
1. Els qui realitzen la prestació del servei hauran de facilitar a les persones usuàries del taxi canvi fins a 20 - si el preu del trajecte és inferior a aquesta quantitat. Si l'import a satisfer és superior a 20 ?, se li haurà de facilitar canvi fins als 50 ?.  
2. En tots els vehicles de l'àrea de prestació conjunta de València, es posarà a la disposició de les persones usuàries un terminal punt de venda (TPV) o datàfon per a targetes de dèbit o crèdit.  
3. Les persones conductores podran així mateix percebre la carrera a través d'altres mitjans de pagament (telefonia mòbil) si la persona usuària ho sol·licita i el vehicle disposa d'aquests mitjans.  
4. Del servei realitzat s'entregarà, als qui l'utilitzen, un document justificatiu d'aquest, emés per la impressora del taxímetre, en el qual conste el preu, origen i destinació del servei, el número d'autorització del taxi, la tarifa aplicada i la identificació de la persona titular de l'autorització. La direcció general competent en matèria de transport podrà establir mitjançant resolució un model de rebut per a entregar als qui ho sol·liciten.  
  
Article 8. Sistema tarifari i visibilitat del quadre de tarifes  
1. El sistema tarifari està integrat pel taxímetre, el mòdul lluminós situat en la part superior del vehicle indicador de la tarifa i la impressora vinculada al taxímetre.  
2. El mòdul superior lluminós estarà vinculat al taxímetre, indicarà en tot moment la tarifa que corresponga, i permetrà la seua visualització exterior. La direcció general competent en matèria de transport podrà regular mitjançant resolució les funcionalitats del mòdul lluminós superior.  
3. Podrà incorporar-se al vehicle algun tipus de funcionalitat que permeta identificar situacions de risc potencial per a la persona que presta el servei de taxi.  
4. Els vehicles de l'àrea de prestació conjunta de València mostraran en lloc perfectament visible per a la persona usuària, un exemplar adhesiu amb totes les tarifes vigents, d'acord amb l'annex I d'aquesta ordre.  
5. Igualment, en lloc perfectament visible per a la persona usuària es col·locarà un adhesiu amb les normes d'ús, segons el model de l'annex II d'aquesta ordre.  
6. El valor monetari de cada salt de taxímetre serà de cinc cèntims d'euro (0,05 ?).  
  
Article 9. Imports màxims d'arribada en serveis sol·licitats telemàticament o telefònicament  
1. En els serveis recaptats telemàticament o telefònicament s'haurà de sol·licitar de la persona usuària, amb antelació a l'inici de la prestació del servei, que indique la destinació final del trajecte, a l'efecte d'iniciar el servei amb tarifa urbana o interurbana.  
2. Si es tracta d'un servei urbà, la persona que preste el servei haurà d'arribar al punt de recollida de la persona usuària sense que el taxímetre excedisca d'un màxim de 4 euros. Aquest màxim serà independent de la franja horària en què s'haja sol·licitat el servei.  
3. S'estableix com a excepció a l'apartat 2 anterior, un màxim d'arribada de 6,50 euros per a aquells serveis sol·licitats des de llocs situats a distàncies iguals o superiors a les existents entre el centre de València i els punts de referència següents:  
San Isidro de Benagéver  
Centre de Rehabilitació de Llevant CV-35  
Intersecció carretera Manises-Riba-roja de Túria amb A-7  
Autovia A3, km 343 (Cerveses Heineken)  
Intersecció CV-411 amb A-7  
Intersecció CV-405 amb A-7  
Desviament el Palmar CV-500  
Factoria Ford CV-42  
A-7 intersecció amb CV-42  
Polígon industrial Picassent  
Urbanització El Pedregal CV-415  
4. Aquests màxims s'aplicaran amb independència de l'hora i el dia de la setmana en què se sol·liciten els serveis.  
  
  
DISPOSICIÓ ADDICIONAL  
  
Única. Clàusula de no despesa  
L'aplicació i el desenvolupament d'aquesta ordre no pot tindre cap incidència en la dotació de tots i cadascun dels capítols de despesa de la Generalitat i, en tot cas, les despeses hauran de ser ateses amb els mitjans personals i materials existents en aquesta conselleria.  
  
  
DISPOSICIONS TRANSITÒRIES  
  
Primera. Termini d'adaptació de tarifes  
L'adaptació de tarifes, en els termes indicats en aquesta ordre, haurà de realitzar-se abans del 2 de gener de 2019.  
  
Segona. Justificant del servei  
L'obligació establida en l'article 7.4 en relació amb el justificant del servei, podrà emetre's per un mitjà diferent del de la impressora fins a l'11 de novembre de 2018.  
  
  
DISPOSICIÓ DEROGATÒRIA  
  
Única. Derogació normativa  
Queden expressament derogades l'Ordre de 29 d'abril de 1986, de la Conselleria d'Obres Públiques, Urbanisme i Transports, per la qual s'estableix el règim tarifari i les seues condicions d'aplicació, per als serveis de transport públic de viatgers en automòbils de turisme de l'àrea de prestació conjunta de València (DOGV 375, 12.05.1986), l'Ordre 23/2013, de 20 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en vehicles automòbils de menys de nou places de l'àrea de prestació conjunta de València (DOGV 7182, 30.12.2013), modificada per l'Ordre 3/2016, d'1 de març, de la Conselleria d'Habitatge, Obres Públiques i Vertebració del Territori (DOGV 7734, 04.03.2016). Així mateix, queden derogades totes les disposicions del mateix o inferior rang que s'oposen al que es disposa en aquesta ordre.  
  
  
DISPOSICIONS FINALS  
  
Primera. Aplicació i execució  
Es faculta el titular de la direcció general competent en matèria de transport per a l'aplicació i execució d'aquesta ordre, mitjançant la resolució administrativa corresponent.  
Segona. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 27 de juliol de 2018  
  
La consellera d'Habitatge, Obres Públiques  
i Vertebració del Territori  
MARÍA JOSÉ SALVADOR RUBERT